armvectores/hy_wikipedia_2023 huggingface dataset:
Պոլուտրի

Պոլուտրի  (իտալերեն՝  Pollutri), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 2345 մարդ (2008 թվականի տվյալներով)։ Բնակչության խտությունը՝ 90 մարդ/կմ²։ Տարածքը՝ 26 կմ²։ Փոստային ինդեքս` 66020։ Հեռախոսային կոդ` (+39) 0873։
Համայնքի հովանավորն է Սուրբ Նիկողայոս Զմյուռնացի հրաշագործը։ Տոնակատարությունը դեկտեմբերի 6-ին է։


== Ծանոթագրություններ ==
Ցեգելնոե

Ցեգելնոե (ուկրաիներեն՝ Цегельне), ավան Ուկրաինայի Խարկովի մարզի Վոլչանսկի շրջանում։ Հիմնադրվել է 1770 թվականին։
2001 թվականի տվյալներով Ցեգելնոե ավանում բնակվում էր 0 մարդ։ Բնակավայրը զբաղեցնում է 0,005 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գրիշա Մելքումյանց

Մելքումյանց Գրիշա Մանուկի, գնդապետ (1940 թ.), Երկրորդ համաշխարհային պատերազմի մասնակից։


== Գործունեություն ==
Ծնվել է Արագած (Ապարանի տարածաշրջան) գյուղում։ Ընտանիքի հետ հաստատվել է Կիսլավոդսկ քաղաքում։ Ավարտել է Կիսլավոդսկ քաղաքի միջնակարգ դպրոցներից մեկը, Բաքվի ռազմական բարձրագույն հրամանատարական ուսումնարանը, Մոսկվայի Միխայել Ֆրունզեի անվան ռազմական ակադեմիան։ Հայրենական մեծ պատերազմի նախօրյակին ծառայել է Բրեստի ամրոցում։ Բրեստի պաշտպանության ժամանակ զոհվել է։


== Պարգևատրվել է ==
Կարմիր դրոշի շքանշանով (1939 թ.)։
Շումովկա (գյուղ, Ուլյանովսկի շրջան)

Անվան այլ կիրառումների համար տե՛ս՝ ՇումովկաՇումովկա (ռուս.՝ Шумовка), գյուղ Ռուսաստանի Ուլյանովսկի մարզի Ուլյանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օե (գյուղ, Անցլա շրջան)

Օե (էստ․՝ Oe), գյուղ Էստոնիայի Վիրումաա նահանգի Անցլա շրջանում։
2011 թվականի տվյալներով գյուղում բնակվում էր 73 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գիշերը Սեն Կլուում

«Գիշերը Սեն Կլուում» (նորվ.՝ «Natt i Saint-Cloud»), նորվեգացի նկարիչ, էքսպրեսիոնիզմի ու սիմվոլիզմի կարկառուն ներկայացուցիչ Էդվարդ Մունկի նկարներից։ Հեղինակը կտավը վրձնել է 1890 թվականին։ Յուղաներկով կտավի չափերն են՝ 64.5 × 54 սմ։ «Գիշերը Սեն Կլուում» ստեղծագործությունն այսօր պահպանվում և ցուցադրվում է Արվեստի, ճարտարապետության և դիզայնի ազգային թանգարանում (Օսլո, Նորվեգիա)։


== Պատմություն ==
1889 թվականին Էդվարդ Մունկը ստացավ պետական կրթաթոշակ և ուղևորվեց դեպի Ֆրանսիա։ Սկզբից հեղինակը մեկնեց Փարիզ, հետայդու Սեն Կլու, որտեղ սենյակ վարձակալեց սրճարանի երկրորդ հարկում. տունն ուներ բացվող հիանալի տեսարան դեպի Սեն գետը։ Այստեղ ապրելու շրջանում Մունկը հայրենիքից լուր է ստանում, որ մահացել է հայրը, որը ծանր հարված էր նրա համար։


== Նկարագիր ==
«Գիշերը Սեն Կլուում» ստեղծագործությունը հեղինակը վրձնել է հենց այդ ժամանակաշրջանում։ Նկարում պատկերված է Մունկի մութ սենյակը և պատուհանից երևացող տեսարանը ուշ գիշերին։ Պատուհանի մոտ երևում է մի տղամարդ։ Վերջինս նստած է բազմոցին և մտորումների մեջ է։ Ձախ ձեռքով տղամարդը գլուխն է բռնել։ Գլխին բոլորագլխարկ կա դրված։ Տղամարդը նայում է պատուհանից դուրս՝ Սենին։ Երկնակամարում երևում է լիալուսինը։ Ենթադրվում է, որ այդ տղամարդը նկարչի ընկերն է՝ դանիացի բանաստեղծ Էմանուել Գոլդշտեյնը։ Նկարի տղամարդուն երբեմն նույնացնում են նաև Էդվարդի հետ՝ Մունկի մահացած հոր։
«Գիշերը Սեն Կլուում» ստեղծագործությունն առաջին անգամ հանրության համար ցուցադրության է ներկայացվել 1890 թվականի աշնանային ամենտարյա ցուցահանդեսին, որը կրում էր «Գիշեր» խորագիրը։ Ցուցահանդեսի ժամանակ նկարը գնում է նորվեգացի, արվեստագիտության դոկտոր Ֆրեդրիկ Արենցը 100 նորվեգական կրոնով։ 1917 թվականին Արենցի դաստակերտից նկարը գնում է Օսլոյի Արվեստի, ճարտարապետության և դիզայնի ազգային թանգարանը։


== Ծանոթագրություններ ==


== Գրականություն ==
Reinhold Heller: Edvard Munch. Leben und Werk. Prestel, München 1993. ISBN 3-7913-1301-0, S. 39–47.
Hans Dieter Huber: Edvard Munch: Tanz des Lebens. Reclam, Stuttgart 2013, ISBN 978-3-15-010937-3, S. 41–45.
Rodolphe Rapetti: Munch und Paris: 1889–1891. In: Sabine Schulze (Hrsg.): Munch in Frankreich. Schirn-Kunsthalle Frankfurt in Zusammenarbeit mit dem Musée d'Orsay, Paris und dem Munch Museet, Oslo. Hatje, Stuttgart 1992, ISBN 3-7757-0381-0, S. 91–99.


== Արտաքին հղումներ ==
Nuit à Saint-Cloud, 1890 Archived 2015-07-25 at the Wayback Machine. au Musée national de l'art, de l'architecture et du design d'Oslo. (անգլերեն)
Im Strudel der Melancholie. Vidéo de Hans Dieter Huber sur YouTube. (Գերմաներեն)
Մերլյո է Ֆուկրոլ

Մերլյո է Ֆուկրոլ  (ֆր.՝  Merlieux-et-Fouquerolles ), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում լան։
Համայնքի INSEE ծածկագիրն է 02478։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 171 մարդ։ 


== Տնտեսություն ==
2010 թվականին 183 աշխատունակ մարդկանցից (15-64 տարեկան)136-ը եղել են առավել ակտիվ տնտեսվարողներ, 47-ը եղել են համեմատաբար ոչ ակտիվ (ակտիվության ցուցանիշը կազմել է 74,3 %, 1999 թվականին եղել է 75,0 %)։ 136 ակտիվ քաղաքացիներից 121-ը աշխատել են տարբեր ձեռնարկություններում (60 տղամարդ և 61 կին), անաշխատունակների թիվը կազմել է 15 մարդ (8 տղամարդ և 7 կին)։ 47 ոչ ակտիվ մարդկանցից 19-ը եղել են կամ աշակերտ կամ էլ ուսանող, 14 -ը եղել են թոշակառու, 14-ը եղել է ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
ան Դոլ ազգային համալսարանի վիճակագրությունը (ֆր.)
Կոհերենտություն

Կոհերենտություն (լատ.՝ cohaerens (cohaerentis)՝ կապի մեջ գտնվող), համաձայնեցումը մեկից ավելի աղբյուրների առաջացրած տատանումները բնութագրող միևնույն մեծությունների (օրինակ, փուլերի) միջև ժամանակի որևէ պահին կամ միևնույն աղբյուրի առաջացրած տատանումները բնութագրող տարբեր մեծությունների միջև՝ ժամանակի տարբեր պահերին։
Ալիքային պրոցեսներում կոհերենտությունը դրսևորվում է ինտերֆերենցիայի դեպքում։ Տատանումները կոչվում են կոհերենտ, եթե դրանց փուլերի տարբերությունը ժամանակի ընթացքում հաստատուն է մնում և որոշում է վերադրումից ստացվող արդյունարար տատանման ամպլիտուդը։ Միևնույն հաճախականության երկու ներդաշնակ տատանումները միշտ կոհերենտ են։ Այն դեպքում, երբ տատանումների ամպլիտուդը, հաճախականությունը և փուլը պատահականորեն փոփոխվում են ժամանակի ընթացքում, գումարման արդյունքը կախված է լինում փուլերի տարբերության փոփոխման արագությունից։ Երբ երկու տատանումների փուլերի տարբերությունը փոխվում է բավական դանդաղ, տատանումները կոհերենտ են մնում այնքան ժամանակ, քանի դեռ փուլերի տարբերությունը չի դառնում 15-ի կարգի։ Այդ ժամանակահատվածը կոչվում է ոչ մեներանգ տատանման կոհերենտության ժամանակ կամ կոհերենտության ալիքաշարի (ցուգի) տևողություն։
Ալիքային պրոցեսների դեպքում տարբերում են

ժամանակային
տարածական կոհերենտություններ։


== Ժամանակային կոհերենտություն ==
Ժամանակային կոհերենտությունը կապված է ալիքների մեներանգության աստիճանի հետ և հիմնականում վերաբերում է հարթ ալիքին։


== Տարածական կոհերենտություն ==
Ալիքի տարածման ուղղությանն ուղղահայաց հարթության մեջ ալիքի կոհերենտության հատկությունները նկարագրելու համար օգտագործվում է տարածական կոհերենտություն հասկացությունը։ Ալիքաշարի երկարության և տրամագծով շրջանի մակերեսի արտադրյալը ընդունված է անվանել կոհերենտության ծավալ։ Ջերմային աղբյուրների տարածական կոհերենտությունն սահմանափակվում է աղբյուրից ընդամենը մի քանի ալիք հեռավորությամբ, պատճառն այն է, որ մարմնի տարբեր մասեր ճառագայթում են միմյանցից անկախ։ Արդյունքում մեներանգ ալիքի փոխարեն առաքվում է ալիքների մի ամբողջ համախումբ։ Աղբյուրից հեռանալիս ալիքը դառնում է ավելի ու ավելի հարթ։ Դա թույլ է տալիս դիտել աստղերի լույսի ինտերֆերենցիան, չնայած դրանք ջերմային աղբյուրներ են։ Լազերային ճառագայթման տարածական կոհերենտության պահպանվում է փնջի ամբողջ կտրվածքով, որովհետև ակտիվ նյութի ամբողջ ծավալից տեղի է ունենում լույսի համաձայնեցված, ստիպողական ճառագայթում։ Լազերների կոհերենտության ծավալը մոտ 1017 անգամ գերազանցում է նույն ինտենսիվության ոչ լազերային աղբյուրների կոհերենտության ծավալը։ Գործնականում ոչ լազերային աղբյուրների օգնությամբ կոհերենտ ալիքներ ստանալու համար լույսի փունջը կիսում են երկու մասի և տարբեր ճանապարհներով ուղղելուց հետո միաբերում են նույն կետում, որտեղ և իրագործվում է դրանց վերադրումը։
Ավետյաց խաչ

Ավետյաց խաչ, վայր Մեծ Հայքի Այրարատ աշխարհի Ծաղկոտն գավառում՝ այժմյան գյուղաքաղաքի շրջանում, բնույթն՝ անորոշ։


== Ծանոթագրություններ ==
Հովսեփ Բ Փարպեցի

Հովսեփ Բ Փարպեցի, Կարիճ (ծ. թ. անհայտ, գ. Փարպի, Արագածոտն գավառ – 806), Ամենայն հայոց կաթողիկոս 795 թվականից առ 806 թ.։ Հովսեփ Բ Փարպեցուն կաթողիկոսական գահին նախորդել է Գևորգ Ա Բյուրականցին, հաջորդել՝ Դավիթ Բ Կակաղեցին։ Ըստ ուսումնասիրողների, կաթողիկոսի «Կարիճ» մականունը գրչագրական սխալի հետևանք է, և բնագրում պետք է գրված լիներ «Կտրիճ»։ Հայրապետության տարիներին դիմադրել է կաթողիկոսական կալվածները բռնի յուրացնելու արաբական Խուզեյմա ոստիկանի փորձերին։ Այդ պատճառով ոստիկանը բանտարկել է Հովսեփ Բ Փարպեցուն։ Սակայն Հարուն ալ Ռաշիդ խալիֆը ազատ է արձակել նրան և վերադարձրել բռնագրավված կաթողիկոսական կալվածների մեծ մասը։


== Հղումներ ==


== Արտաքին հղումներ ==
Հովսեփ Բ Փարպեցի կաթողիկոսի մասին Լուսամուտ կայքում Archived 2010-11-26 at the Wayback Machine.
Շոպենի թանգարան

Ֆրեդերիկ Շոպենի թանգարան  (польск. Muzeum Fryderyka Chopina), թանգարան Վարշավայում՝ Լեհաստանում, հիմնադրվել է 1954 թվականին և նվիրված է լեհ կոմպոզիտոր Ֆրեդերիկ Շոպենին։ 2005 թվականից թանգարանը վարում է Ֆրեդերիկ Շոպենի ինստիտուտը։ Թանգարանի բաժիններից մեկը Ֆրեդերիկ Շոպենի ծննդավայրն է։ Մինչև սրահի փակումը` 2014 թվականը, թանգարանը ղեկավարել է Շոպենի ընտանեկան սալոնը։


== Պատմություն ==
Ֆրեդրիկ Շոպենի թանգարանը ստեղծվել է 1930-ական թվականներին Վարշավայում։ 1935 թվականին Ֆրեդրիկ Շոպենի ինստիտուտը՝ ստեղծված 32 աչքի ընկնող մշակույթի ներկայացուցիչների (Շիմանովսկի, Յոզեֆ Բեկ, Ավգուստ Զալեսկի) գլխավորությամբ, սկսում է թանգարանի համար հավաքածու ստեղծել։1945 թվականին նորացվում է Ֆրեդերիկ Շոպենի ինստիտուտի գործունեությունը, իսկ 1953 թվականից այն Օստրոժսկու պալատում էր։ Այնտեղ է նաև գտնվում Ֆրեդերիկ Շոպենի թանգարանը, նկարների հավաքածուներ, գրադարան և ձայնագրություններ։ Թանգարանը լուսաբանում է Շոպենի կենսագրությունն ու ստեղծագործությունների պատմությունը և ներկայացնում է նրա քանդակներն ու նկարները, ձեռագրերը՝ ստորագրված կոմպոզիտորի կողմից։ 2010 թվականին Ֆրեդրիկ Շոպենի 200-ամյակի կապակցությամբ բարելավված այս մուլտիմեդիա թանգարանը Լեհաստանի ամենաժամանակակից թանգարաններից մեկն է։ Նրա հավաքածուն տեղակայված է ցուցահանդեսային տարածքի հինգ հարկերում՝ 15 սենյակներում։


== Պատկերասրահ ==

		
		
		


== Ծանոթագրություններ ==


== Հղումներ ==
Официальный сайт
Մարիամ Գրիգորյան

Մարիամ Գրիգորյան (օգոստոսի 13, 1985(1985-08-13), Վաղարշապատ, Հայկական ԽՍՀ, ԽՍՀՄ), հայ դերասանուհի։


= Կենսագրություն =
Մարիամ Գրիգորյանը ծնվել է 1985 թվականի օգոստոսի 13-ին Հայաստանի Էջմիածին քաղաքում։ Միջնակարգ կրթությունը ստացել է Տիգրան Մեծի անվան միջնակարգ դպրոցում։
2003 թվականից ուսումը շարունակել է Երևանի թատրոնի և կինոյի պետական ինստիտուտի դերասանական ֆակուլտետում։ Դերասանական առաջին քայլերն արել է Երևանի Պատանի հանդիսատեսի պետական թատրոնում։
Մարիամ Գրիգորյանը 2005 թվականից որպես դերասան աշխատանքի է անցել Հակոբ Պարոնյանի անվան երաժշտական կոմեդիայի պետական թատրոնում։ Նա աշխատել նաև Սոս Սարգսյանի անվան Համազգային թատրոնում։


== Հեռուստասերիալներ ==
«Դժբախտ երջանկություն»
«Իմ տունը քո տունն է»


== Հեռուստանախագծեր ==
«Ընտանեկան պատմություններ»
«Տնփեսա»


== Ներկայացումներ ==
Ա. Ցագարելիի «Խանումի արարքները»-Սոնա
Ն. Զարյանի «Արա Գեղեցիկ և Շամիրամ»-Նարե
Դ. Դեմիրճյան «Ազգային խայտառակություն» - Քարտուղարուհի
Վ. Ռոզովի «Երջանկություն թրոնելիս»-Տանյա
Ղ. Աղայանի «Արեգնազան»- Աղավնի
Ա. Օստրովսկի «Հարուստի աղջիկը տգեղ չի լինում կամ Բալզամինովի ամուսնությունը»- Խիմկա

Ժ. Անույի «Շրջազգեստով գեներալները»-Դատավոր
Ա. Այվազյան, Գ. Երիցյան «Ուշ լինի, նուշ լինի»- Մարթա
Ա. Վամպիլովի «Ավագ որդին»- Նինա
Ա. Այվազյանի «Չարենցի ուղղիչ տունը»-Ռուս աղջիկ` Լյուբա
Ա. Կուրեյչիկի «Զգուշացե՛ք, կանայք են»-Մարիսաբել
Վ. Կոբյակովի «Սիրո զոհեր»- Էլվիրա
Տ. Չուխաճյանի «Կարինե»- Շուշան
Ա. Վոլոլդինի «Սիրելիներից մի բաժանվեք»- Շումիլովա
Ա.Ա. Պապայան «Գնա մեռի, արի սիրեմ»- Անժելա

Էդուարդո Դե Ֆիլիպո «Գողը դրախտում»- Օտարերկրացի
Բ. Նուշիչ «Տիկին Մինիստրուհին» - Քրիստինա


== Ծանոթագրություններ ==


== Արտաքին հղումներ ==
Մարիամ Գրիգորյանը երաժշտական կոմեդիայի պետական թատրոնում
Սամսարի լեռնաշղթա

Սամսարի լեռնաշղթա, Սամասար, Սամսար, լեռնաշղթա Վրաստանում, Ջավախքի բարձրավանդակում։ Կազմված է հրաբխային զանգվածներից (գերազանցապես տրախիտային լավաներից)։ Հյուսիսից հարավ ձգվում է մոտ 40 կմ երկարությամբ։ Բարձրությունը մինչև 3301 մ է (Աբուլ Մեծ լեռ)։ Լանջերը ծածկված են լեռնամարգագետնային և լեռնատափաստանային բուսականությամբ ։ Լեռնաշղթայի կլիման ամենածանրն է Վրաստանում . Ամառները կարճ են և զով, ձմեռները՝ անսովոր ցուրտ։ Սարահարթում անտառներ չկան։


== Ծանոթագրություններ ==
Աննա Ավստրիացի (1573-1598)

Աննա Ավստրիացի (գերմ.՝ Anna von Österreich, լեհ.՝ Anna Habsburżanka, շվեդերեն՝ Anna av Österrike, օգոստոսի 16, 1573(1573-08-16), Գրաց, Շտիրիա - փետրվարի 10, 1598(1598-02-10), Վարշավա, Ռեչ Պոսպոլիտա), Հաբսբուրգների արքայատոհմի ավստրիացի էրցհերցոգ, Լեհաստանի թագավոր և Լիտվայի մեծ իշխան Սիգիզմունդ III Վազայի առաջին կինը։


== Կենսագրություն ==
Աննան եղել է Կառլ II թագավորի (1540—1590) և Մարիա Աննայի (1551—1608) ավագ դուստրը։ Վերջինս եղել է Բավարիայի դուքս Ալբրեխտ V-ի դուստրը։ 1592 թվականի մայիսի 31-ին Կրակովում նա ամուսնացել է Լեհաստանի, ավելի ուշ Շվեդիայի թագավոր Սիգիզմունդ III Վազայի (1566—1632) հետ։ Նա եղել է Շվեդիայի թագավոր Յուհան III-ի և Ռեչ Պոսպոլիտայի կառավարիչ Սիգիզմունդ II Օգոստոսի քրոջ՝ Կատարինա Յագելոնկայի միակ որդին։ Աննա Ավստրիացին եղել է կաթոլիկ։
Աննան մահացել է վերջին երեխայի ծննդից հետո առաջացած բարդությունների պատճառով։ Նրան թաղել են Կրակովի Վավելյան Մայր տաճարում։ Սարկաֆագի արձանագրության համաձայն՝ նա ծնվել է 1567 թվականին՝ ծնողների ամուսնությունից 4 տարի անց։ Աննայի մահից հետո Սիգիզմունդ III-ը ամուսնացել է նրա քրոջ՝ Կոնստանցիա Ավստրիացու հետ։


== Երեխաներ ==
Սիգիզմունդ III Վազայի հետ ամուսնությունից ունեցել է 5 երեխաներ, որոնցից միայն մեկն է հասել չափահասության։

Աննա Մարիա (1593—1600)
Կատարինա (1594)
Վլադիսլավ IV Վազա (1595—1648), Լեհաստանի և Ռուսաստանի թագավոր։ Առաջին անգամ ամուսնացել է 1637 թվականին՝ էրցհերցոգ Ցեցիլիա Ռենատե Ավստրացու (1611—1644) հետ։ Երկրորդ անգամ ամուսնացել է 1645 թվականին՝ արքայադուստր Մարիա Լուիզա Գոնզագայի հետ։
Կատարինա (1596—1597)
Քրիստոֆեր (1598)։


== Ծանոթագրություններ ==


== Գրականություն ==
Wilhelm Binder: Allgemeine Realencyclopädie oder Conversationslexicon für das katholische Deutschland, Band 12, S. 965
Constantin von Wurzbach: Habsburg, Anna von Oesterreich (Königin von Polen). Nr. 27. В: Biographisches Lexikon des Kaiserthums Oesterreich. Band 6. Verlag L. C. Zamarski, Wien 1856—1891, S. 151


== Արտաքին հղումներ ==
Աննա Ավստրիացի
(7105) Յուսյոզան

(7105) Յուսյոզան (անգլ.՝ Yousyozan), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 18-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,409139 ա. մ., առավելագույնը մոտենում է 1,9923 ա. մ. հեռավորության վրա և հեռանում 2,826 ա. մ.։ Արեգակի շուրջ մեկ ամբողջական պտույտ է կատարում 1365,81 երկրային օրվա ընթացքում, իր ուղեծրով շարժվելով միջինում 0,263579 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7105) Յուսյոզան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3918) Բրել

(3918) Բրել (անգլ.՝ Brel), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 13-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,244664 ա. մ., առավելագույնը մոտենում է 1,7753 ա. մ. հեռավորության վրա և հեռանում 2,7141 ա. մ.։ Արեգակի շուրջ մեկ ամբողջական պտույտ է կատարում 1228,36 երկրային օրվա ընթացքում, իր ուղեծրով շարժվելով միջինում 0,293074 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3918) Բրել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չելսիի ֆուտբոլիստների ցանկ (100 և ավելի խաղեր)

Այս ցուցակում ընդգրկված են «Չելսիի» կազմում 100 և ավելի խաղեր խաղացած խաղացողները։
«Չելսիի» այլ խաղացողների (անկախ խաղերի քանակությունից) անվանացանկը տեսնելու համար այցելեք այս կատեգորիա։ Իսկ ներկա կազմը տեսնելու համար այցելեք ակումբի մասին հիմնական հոդված։
Ցուցակում խաղացողները դասավորված են ըստ ակումբի հետ առաջին մասնագիտական պայմանագիր կնքելու ժամանակի։ Ցուցակում հաշվի են առնված միայն պաշտոնական խաղերը։


== Խաղացողների ցուցակ ==

Նկարագրություն     Նշանակում է, որ խաղացողը իր ողջ կարիերան անց է կացրել «Չելսիում»
     Նշանակում է, որ խաղացողը խաղացել է իր երկրի հավաքականում, լինելով «Չելսիի» խաղացող
     Նշանակում է, որ խաղացողը ակումբում ռեկորդակիր է

ԴՊ - Դարպասապահ
ՊՇ - Պաշտպան
ՖԲ - Ֆուլբեք
ԱՊ - Աջ պաշտպան
ՁՊ - Ձախ պաշտպան
ԿՊՇ - Կենտրոնական պաշտպան
ՀԲ - Հաֆբեք
ԿՊ - Կիսապաշտպան
ԿԿՊ - Կենտրոնական կիսապաշտպան
Վ - Վինգեր
ՀՁ - ՀարձակվողԹարմացվել է մայիսի 19-ին, 2012 թ.:


== Տարվա խաղացող ==


== Խաղացողների Տարվա խաղացող ==


== Տարվա գոլ ==


== Հայտնի ավագներ ==


== Ծանոթագրություններ ==


== Օգտագործված գրականություն ==


== Արտաքին հղումներ ==
«Չելսիի» տվյալների բազա Archived 2010-07-31 at the Wayback Machine. (անգլ.)
«Չելսիի» խաղացողները Archived 2015-04-13 at the Wayback Machine. (ռուս.)
Դիզա (լեռնաշղթա)

Անվան այլ կիրառումների համար տե՛ս՝ Դիզա (այլ կիրառումներ)Դիզա, լեռնաշղթա և լեռնագագաթ Փոքր Կովկաս լեռնահամակարգում, Արաքսի ձախ վտակ Հագարիի ձախ կողմում։


== Ծանոթագրություններ ==
9nine

9nine («Նայն»), ճապոնական կանացի իդոլ խումբ։
2005 թվականին` երբ խումբը ստեղծվեց, այն բաղկացած էր 9 անդամից (անվանումը այդտեղից է ծագել)։
2010 թվականին խումբը սկսել է համագործակցել SME Records լեյբլի հետ,  որը պատկանում էր Sony Music Entertainment Japan ին, և կարողացավ երաժշտական ասպարեզում բարձր դիրք գրավել։ Խումբը փոխել է ոճը դեպի ավելի պարային՝ դառնալով տիպիկ իդոլ խումբ։
2012 թվականին իրենց «Shoujo Traveller» սինգլով աղջիկները շաբաթվա ԹՈՓ տասնյակի մեջ ընգրկվեցին, որպես ամենաշատ վաճառված սինգլ։ Հետագայում 9nine խմբի ալբոմը նույնպես դեբյուտեց ԹՈՓ 10 ում ։


== Կազմ ==
Ուկի Սատակե, (ճապ.՝ 佐武 宇綺, Satake Uki), ծնվել է 1992 թվականի մարտի 8-ին՝ հիմնական վոկալ
Սայակա Նիսիվակի, (ճապ.՝ 西脇 彩華, Nishiwaki Sayak), ծնվել է 1992 թվականի սեպտեմբերի 30-ին՝ հիմնական վոկալ, երկրորդ սերտի լիդեր
Կանաե Յոսիի, (ճապ.՝ 吉井 香奈恵,Yoshii Kanae), ծնվել է 1993 թվականի ապրիլի 8-ին, (խմբին միացել է 2010 թվականի սեպտեմբերին) ՝ հիմնական վոկալ
Ումիկա Կավասիմա, (ճապ.՝ 川島 海荷, Kawashima Umika), ծնվել է 1994 թվականի մարտի 3-ին, (խմբին միացել է 2007 թվականի հունվարին)՝ հաղորդավար
Հիրոնա Մուրատա, (ճապ.՝ 村田 寛奈,Murata Hirona), ծնվել է 1996 թվականի դեկտեմբերի 29-ին, (խմբին միացել է 2010 թվականի սեպտեմբերին, Կանե Յոսիի հետ միասին)՝ հիմնական վոկալ* Սայակա Նիսովակի՝ Այակա Նիսիվակիի կրտսեր քույերը, Perfume խմբի անդամ


=== Նախկին անդամները ===
Աձուսա Մացուձավա, (ճապ.՝ 松沢 梓, Matsuzawa Azusa), ծնվել է 1992 թվականի ապրիլի 15-ին, (խմբից հեռացել է 2007 թվականի հունվարին)
Միվակո Վագացումա, (ճապ.՝ 我妻 三輪子, Wagatsuma Miwako), ծնվել է 1991 թվականի փետրվարի 11-ին, (խմբից հեռացել է 2007 թվականի հունվարին)
Ռուբկի Կատո, (ճապ.՝ 加藤 瑠美, Katō Rubi), ծնվել է 1990 թվականի հուլիսի 24-ին (խմբից հեռացել է 2007 թվականի դեկտեմբերին)
Մարիե Ասիդա (ճապ.՝ 芦田 万莉恵, Ashida Marie), ծնվել է 1990 թվականի դեկտեմբերի 23-ին՝ առաջին սերնդի լիդեր (խմբից հեռացել է 2009 թվականի մարտի 31-ին)
Մաի Յոսիդա (ճապ.՝ 吉田 茉以, Yoshida Mai), ծնվել է 1990 թվականի հոկտեմբերի 30-ին (խմբից հեռացել է 2009 թվականի մարտի 31-ին)
Միդորի Յամաոկա (ճապ.՝ 山岡 みどり, Yamaoka Midori), ծնվել է 1990 թվականի նոյեմբերի 25-ին (խմբից հեռացել է 2009 թվականի մարտի 31-ին)
Մադոկա Սիմօգակի (ճապ.՝ 下垣 真香 Shimogaki Madoka), ծնվել է 1991 թվականի դեկտեմբերի 15-ին, (խմբին միացել է Ումիկ Կավասիմի հետ միասն, 2007 թվականի հունվարին։  2010 թվականի օգոստոսի 31-ին լքել է խումբը)
Մոե Միուրա (ճապ.՝ 三浦 萌, Miura Moe), ծնվել է 1992 թվականի դեկտեմբերի 16-ին  (խմբից հեռացել է 2010 թվականի օգոստոսի 31-ին)


== Սկավառակագրություն ==


=== Սինգլներ ===


==== CD-սինգլներ ====


==== Թվային սինգլներ ====


=== Ալբոմներ ===


=== DVD ===


== Տեսագրություն ==


=== Տեսահոլովակներ ===


== Ծանոթագրություններ ==


== Արտաքին հղումներ ==
www.9nine-web.com 9nine. պաշտոնական կայք
Պաշտոնական՝ GREE-blog
Պաշտոնական ֆան-ակումբը Archived 2011-09-27 at the Wayback Machine.
Պաշտոնական էջը Sony Music կայքում
Պաշտոնական էջը Oricon կայքում
Պաշտոնական էջը Victor Entertainment կայքում
LesPros Entertainment
9nine  էջը Յություբ տեսահոսթինգում (Ալիքը անհասանելի է Ճապոնիայի սահմաններից դուրս գտնվողների համար)
Մեծտուն

Մեծտուն, լեռնագագաթ Հայաստանի Լոռու մարզում, Լեջան լեռնազանգվածի հարավարևելյան ճյուղավորության` Տափերի լեռներում, Հովնանաձոր գյուղից 1,5 կմ հյուսիս-արևմուտք։ Բարձրությունը՝ 2164 մետր։


== Ծանոթագրություններ ==
Աերոպոս I Մակեդոնացի

Աերոպոս I (հունարեն՝ Ἀέροπος Α΄ ὁ Μακεδών), Հին Մակեդոնիայի վաղ ժամանակաշրջանի արքաներից մեկը։ Նա Արգեադոսների հարստության ներկայցուցիչ էր։ Նրա հայրն էր Փիլիպոս I-ը, որի մահից հետո Աերոպոսը դառնում է արքա։


== Կառավարում ==
Աերոպոսի կառավարման սկզբնական ժամանակաշրջանում թրակիացիները և իլլիրիացիները ավերում էին Մակեդոնիան և մակեդոնացիների նկատմամբ տանում են մի շարք հաղթանակներ։ Վերջ ի վերջո գիտակցելով թշնամու նկատմամբ հաղթանակի հասնելու իրենց անկարողությունը և կարծելով, որ իրենք կարող են հաղթանակ տանել միայն այն դեպքում, երբ կկռվեն իրենց արքայի ներկայությամբ՝ զորքի հետ պատերազմի դաշտ է գնում նաև մանուկ արքան՝ Աերոպոսը։ Նրա ներկայությունը ամրացնում է իր զորքի դիմադրությունը, ինչի արդյունքում էլ նրանք կարողանում են թարկիացներին և իլլիրիացիներին փախուստի մատնել և դուրս քշել Մակեդոնիայից։
Նրա կառավարման մասին այլ տեղեկություններ հայտնի չեն։
Նրա կնոջ անունը անհայտ է։


== Ծանոթագրություններ ==


== Աղբյուրներ ==
Հերոդոտոս, Պատմություններ, viii, 139
Farr, Edward History of the Macedonians (Robert Carter & Brothers, New York, 1850), pg. 37
Նիհոնդայրա աստղադիտարան

Նիհոնդայրա աստղադիտարան (ճապ.՝ 日本平観光天文センター, աստղադիտարանի կոդը` — «385»), աստղադիտարան Ճապոնիայում, տեղակայված է Սիուձոկա պրեֆեկտուրայի Ծիմիդզու գյուղի մոտ գտնվող բլրի վրա։ Աստղադիտարանը երբեմն նաև անվանվում է իր գտնվելու վայրի անունով Սիուձոկայի աստղադիտարան։ Այստեղ, ճապոնացի աստղագետներ Տակեշի Ուրատայի և Մինորու Կիձավայի կողմից հայտնաբերվել են բազմաթիվ աստերոիդներ։
2007 թվականին աստղադիտարանը աշխարհում 43-րդն էր աստերոիդների հայտնաբերման վայրերի ցանկում, այն ժամանակ այստեղ հայտնաբերվել էին 163 աստերոիդներ, սակայն 2016 թվականի տվյալներով այստեղ արդեն հայտնաբերվել են ավելին քան 400 աստերոիդներ։
1983 թվականի փետրվարի 8-ին Գեյսեյի աստղադիտարանում Ցուտոմու Սեկիի կողմից հայտնաբերված աստերոիդը անվանվել է (2880) Նիհոնդայրա ajs astxadita8ani patvin:


== Հիմնական նվաճումները ==
Հայտնաբերվել են 163 աստերոիդ։
7024 աստղաչափական դիտարկումներ հրապարակվել են 1967-ից 2000 թվականները


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Nihondaira Observatory» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Սերաին

Սերաին (իսպ.՝ Ceráin, բասկ.՝ Zerain), բնակավայր և մունիցիպալիտետ Իսպանիայում՝ Գիպուսկոայի ենթարկման տակ՝ Բասկերի երկիր համայնքի տարածքում (ինքնավար համայնք)։ Մունիցիպալիտետը գտնվում է Գոյերի շրջանում։ Տարածքը կազմում է 10,37 կմ2։ Բնակչությունը 2010 թվականի տվյալներով կազմել է 249 մարդ։ Ադմինիստրատիվ կենտրոնից գտնվում է 50 կմ հեռավորության վրա։


== Պատմություն ==
Սերաինը հիմնադրվել է 1615 թվականին։


== Արտաքին հղումներ ==
Պաշտոնական կայքը
Ayuntamiento de Zerain/Zeraingo Udala
Զեռնակ (լեռ)

Անվան այլ կիրառումների համար տե՛ս՝ Զեռնակ (այլ կիրառումներ)Զեռնակ, լեռ Հայկական լեռնաշխարհում, Շառիան լեռների հարավային մասում, Խամուրի կիրճի մոտ։


== Ծանոթագրություններ ==
Յուկոբա

Յուկոբա  ռուս.՝ Юкоба, գետ Արխանգելսկի մարզում, Ռուսաստանում, հոսում է Վերխնետոեմսկի շրջանում։ Գետաբերանը տեղակայված է Վաշկա գետի աջ ափին՝ 113 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000047894
Հիդրոլոգիական ուսումնասիրությունների կոդը - 103004789
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վրացֆիլմ

Վրացֆիլմ (վրաց.՝ ქართული ფილმი), խաղարկային ֆիլմերի կինոկոնցեռն Թբիլիսիում։ Համարվում է աշխարհի ամենահին կինոկենտրոններից մեկը, որը թողարկել է 800 հեռուստատեսային և կարճամետրաժ, 600 վավերագրական, 300 անիմացիոն ֆիլմեր։


== Պատմություն ==
Կինոընկերությունը ստեղծվել է 1921 թվականին Վրացական ԽՍՀ ժողովրդական կոմիսարիատի կողմից։ 1923-1938 թվականներին կոչվել է «Վրաստանի գոսկինոպրոմ» միավորում, 1938-1953 թվականներին՝ Թբիլիսիի կինոստուդիա, 1953 թվականից՝ «Վրացֆիլմ»։ 1930 թվականից արտադրում է նաև մուլտիպլիկացիոն ֆիլմեր։ 1958 թվականին «Վրացֆիլմ» կինոկենտրոնի հիման վրա ստեղծվել է վավերագրական, գիտահանրամատչելի ֆիլմերի վրացական ստուդիան։


== Տես նաև ==
Վրաստանի կինեմատոգրաֆիա
«Վրացֆիլմ» ստուդիայի ֆիլմեր


== Ծանոթագրություններ ==


== Արտաքին հղումներ ==
Catalogue of the studio's 207 animated films
Чёрный день для любителей грузинского кино — сгорела «Грузия-фильм» Archived 2011-10-07 at the Wayback Machine.
Факты о пожаре на "Грузия-фильм" были искажены Archived 2013-01-21 at Archive.is
Թեյն Սեյն

Թեյն Սեյն (բիրմաներեն՝ သိန်းစိန်, ապրիլի 20, 1945(1945-04-20), Ngapudaw Township, Մյանմա),  Մյանմայի նախագահը 2011 թվականի մարտից 2016 թվականի մարտը։ 2007-2011 թվականներին եղել է Մյանմայի վարչապետը։ Բանակի գեներալ է (2007)։


== Կենսագրություն ==


=== Գործունեությւոն ===
Թեյն Սեյնը եղել է Խաղաղության և զարգացման պետական խորհրդի անդամ (Մյանմայի ռազմական խունտա)։ 2007 թվականի գարնանից փոխարինել է նախկին վարչապետ Սո Վինին, որը լեյկեմիա ախտորոշմամբ տեղափոխվել է Սինգապուրի հիվանդանոց։ Հոկտեմբերի 12-ին՝ Սո Վինի մահվանից հետո, իրականացրել է նրա պարտականությունները, իսկ 2007 թվականի հոկտեմբերի 24-ին նշանակվել է վարչապետ։
Թեյն Սեյնը ղեկավարում էր նաև իշխող «Միության համերաշխության և զարգացման կուսակցությունը», որը գրանցվել էր 2010 թվականի նախագահական ընտրություններից որոշ ժամանակ առաջ։ 


=== Պաշտոնաթողությունից հետո ===
2016 թվականին Թեյն Սեյնը մասնակցել է բուդդիստական վանականի ձեռնադրման ծեսի և ապրում է Մեմո վանքում։ Նախկին նախագահի հոգևոր ուսուցիչը Աշին Նանդամալաբհիվամսան էր։ Դրանից չորս օր առաջ նա իր իշխանական լիազորությունները հանձնել է իրեն փոխարինողին։ 


== Ծանոթագրություններ ==
Ստարոտուրուխանսկ

Ստարոտուրուխանսկ (ռուս.՝ Старотуруханск), գյուղ Ռուսաստանի Կրասնոյարսկի երկրամասի Տրուխանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրինապ շրջան (Կենտուկի)

Գրինապ շրջան (անգլ.՝ Greenup County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 896 կմ² է, բնակչությունը՝ 36.910 մարդ (2010 թ. տվյալներով)։ Շրջկենտրոնն է Գրինապ բնակավայրը։ Կազմավորվել է 1803 թ.։
Ամադո Ասար

Ամադո Ասար (իսպ.՝ Amado Azar դեկտեմբերի 31, 1913(1913-12-31), Կորդովա, Արգենտինա - 1971),  արգենտինացի միջին քաշային բռնցքամարտիկ, 1932 թվականին ամերիկյան Լոս Անջելես քաղաքում անցկացված ամառային օլիմպիական խաղերի արծաթե մեդալակիր


== Օլիմպիական արծաթե մեդալը ==
1932 թվականին Ամադո Ասարը՝ ընդամենը տասնութ տարեկան մի պատանի, Լոս Անջելեսում կայացած ամառային օլիմպիական խաղերում միջին քաշային բռնցքամարտիկների մրցապայքարում նվաճեց արծաթե մեդալ։ Իր առաջին օլիմպիական մենամարտում նա հաղթեց իտալացի Ալդո Լոնգինոտիին, երկրորդում՝ ֆրանսիացի Ռոժե Միշլոյին, որը դրանից չորս տարի անց՝ բեռլինյան օլիմպիադայում մեկը մյուսի ետևից հաղթանակներ տարավ ու արժանացավ ոսկե մեդալի։ Եզրափակիչում Ամադո Ասարի մրցակիցը ամերիկացի Քարմեն Բարտն էր, որին հաջողվեց համառ մենամարտում, թերևս՝ ո՛չ առանց մրցավարների կողմնակալ «աջակցության», միավորերի չնչին տարբերությամբ հաղթանակ տանել Ասարի նկատմամբ։ Արգենտինացի պատանի բռնցքամարտիկը այնքան էր վրդովված անարդար մրցավարությունից, որ մրցասպարեզից հեռացավ առանց իր մրցակցի հետ լուսանկարվելու՝ խախտելով ավանդույթ դարձած կարգը։


== Պրոֆեսիոնալ բռնցքամարտիկի կարիերան ==
Հաջորդ տարվանից՝ 1933 թվականի կեսերից Ամադո Ասարը հրաժեշտ տվեց սիրողական սպորտին և դարձավ պրոֆեսիոնալ բռնցքամարտիկ։ Պրոֆեսիոնալ սպորտում մնալով մինչև 1945 թվականը՝ նա անցկացրեց 53 մենամարտ, որոնցից 48-ը ավարտեց հաղթանակով (ընդ որում՝ դրանց մոտավորապես կեսը՝ նոկաուտով) և վեցում պարտություն կրեց։
1941 թվականի օգոստոսի 23-ին Ասարը Լունա պարկի մարզասրահում պարտության մատնեց Ռոդոլֆո Լապոլային  և հռչակվեց Արգենտինայի չեմպիոն ծանր քաշում։ Հիանալի տեխնիկա, լավ մտածված մարտավարություն, ֆիզիկական հոյակապ պատրաստվածություն, մարտական ոգի, համառ կամք դրսևորելու շնորհիվ նա այդ բարձր տիտղոսը կարողացավ պահպանել մինչև 1945 թվականի հոկտեմբերի 6-ը, երբ հայտարարեց, որ այլևս հեռանում է պրոֆեսիոնալ սպորտից;Թե՛ իր մարզական կարիերայի ընթացքում և թե՛ դրանից հետո Ամադո Ասարը մեծ ժողովրդականություն էր վայելում հայրենի երկրում։


== Ծանոթագրություններ ==


== Արտաքին հղումներ ==
Amado Azar Archived 2015-04-17 at the Wayback Machine., BoxRec.
"Amado Azar" Archived 2012-03-01 at the Wayback Machine., Sports Reference.
Un repaso de la historia, revista El Gráfico, 2008.
Las Medallas Argentinas en los Juegos Olímpicos (por juego), Secretaría de Deporte de la Nación Argentina.
Լյուքսեմբուրգի ֆուտբոլի առաջնություն 1976-1977

Լյուքսեմբուրգի ֆուտբոլի առաջնություն 1976-1977, Լյուքսեմբուրգի 63-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Աստերոիդների ցանկ (18301-18400)

Աստերոիդների ցանկ (18201-18300)  • Աստերոիդների ցանկ  • Աստերոիդների ցանկ (18401-18500)
 Աստերոիդների ցանկ (18201-18300)  • Աստերոիդների ցանկ  • Աստերոիդների ցանկ (18401-18500)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Պազիթեե (արբանյակ)

Պազիթեե (հուն․՝ Πασιθέα), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2001 թվականին, սկզբում արբանյակը ստացել է S/2001 J 6 ժամանակավոր անվանումը։
Պազիթեեն ունի մոտ 2 կմ տրամագիծ, և պտտվում է Յուպիտերի շուրջ միջինում 23 307 000 միլիոն կմ հեռավորության վրա, 727,933 օրվա ընթացքում։ Արբանյակի ուղեծրի թեքումը կազմում է 166° խավարածրի հարթության նկատմամբ (164° Յուպիտերի հասարակածի նկատմամբ), իսկ էքսցենտրիսիտետը 0,3289 է։
Պազիթեեն պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության  քարիտ Պազիթեեի անունով, ով Զևսի և Եվրինոմեի դուստրն էր։


== Տես նաև ==
Յուպիտերի արբանյակներ


== Ծանոթագրություններ ==
Բերժիկուր

Բերժիկուր (ֆր.՝  Bergicourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 159 մարդ, բնակչության խտությունը` 23.21 մարդ/կմ²։ Բնակավայրը զբաղեցնում է 6.85 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 26 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 99 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 20։ Ակտիվության ցուցանիշը կազմում է 79,8 %։ 79 աշխատունակ մարդկանցից աշխատել է 72 անձ (36 տղամարդ և 36 կին)։ Գործազուրկ են եղել 7 անձ (5 տղամարդ և 2 կին)։ 20 անաշխատունակներից 7 եղել են աշակերտներ կամ ուսանողներ, 7-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տ-101

Տ-101 «Գռաչ» (ռուս.՝ Т-101 «Грач», թարգմանաբար՝ Սերմնագռավ), ռուսական բազմանպատակ բեռնատար ինքնաթիռ, նախագծվել է համատեղ Ռոկս-Աէրոի ու ՄիԳ կոնցեռնի կողմից։
Նախագծումը սկսել է 1992 թվականին։ Ինքնաթիռը կառուցվել է Մոսկովյան օդանավաշինական գործարանում 1993 թվականի վերջում։
Առաջին թռիչքը տեղի է ունեցել 1994 թվականին, նախատեսվում է փոխարինելու Ան-2 ինքնաթիռին։


== Տեխնիկական բնութագիրը ==
Անձնակազմը՝ 1-2
Ուղևորներ՝ մինչև 15
Արագությունը՝ 250 կմ/ժ
Առավելագույն արագությունը՝ 300 կմ/ժ
Թռիչքի հեռավորությունը՝ 3000 կմ (առավելագույն բեռնվածությամբ՝ 700 կմ)
Թռիչքի առավելագույն բարձրությունը՝ 4000
Երկարությունը՝ 15,06 մ
Բարձրությունը՝ 4.86 մ
Թևերի բացվածքը՝ 8.20 մ
Թևերի մակերեսը՝ 43.63 մ²


== Արտաքին հղումներ ==
Տ-101 Գռաչը «Уголок неба» կայքում (ռուս.)


== Ծանոթագրություններ ==
Ծրագրի կատարման ժամանակ

Ինֆորմատիկայում ծրագրի կատարուման ժամանակը, այն ժամանակն է, որի ընթացքում ծրագիրը կատարվում է (աշխատում),( անգլ.՝ run time, runtime, execution time)։
«run-time» սխալները (անգլ.՝ run-time error)  հայտնաբերվում են ծրագրի կատարման ընթացքում կամ դրանից հետո, մինչդեռ կոմպիլյացիայի ժամանակ  սխալները հայտնաբերվում են կոմպիլյատորով, նախքան ծրագրի կատարումը( անգլ.՝ run time)։ Տիպերի ստուգումը( անգլ.՝ Type checking), ռեգիսրների տեղաբաշխումը(անգլ.՝ register allocation), կոդի գեներացումը (անգլ.՝ run time) և կոդի օպտիմիզացիան( անգլ.՝ code generation), որպես կանոն արվում են կոմպիլյացիայի ժամանակ, բայց կարող են արվել նաև կատարման ժամանակ(անգլ․՝ run time), կախված լեզվի առանձնահատկությունից և կոմպիլյատորից։


== Իրականացման մասերը ==
Երբ ծրագիրը կատարվում է և բեռնիչը( անգլ.՝ loader) սկզբում իրականացնում է անհրաժեշտ հիշողության հարմարեցումերը և ծրագիրը կապում է   դինամիկ կապերի խմբագրիչի անհրաժեշտ գրադարաններին և դրանից հետո սկսվում է ծրագրի կատարման (անգլ.՝ execution) մեկնարկը, ծրագրի մուտքային կետից(անգլ.՝ entry point, այն օպերացիոն համակարգի հասցե է, որից սկսում է ծրագրի կատարումը)։ Որոշ դեպքերում, լեզուն ունենալով այդ առաջադրանքները կատարում է ՝  լեզվի կատրման ժամանակ։
Որոշ ծրագրեր կարգաբերումը(անգլ.՝ debugging ) կարող են կատարել(կամ ավելի էֆեկտիվ կամ ճշգրիտ երբ կատարվում են) միայն ծրագրի կատարաման ժամանակ։ Օրիանակ տրամաբանական սխալների կամ զանգվածի սահմանների ստուգումը։ Այս պատճառով, որոշ ծրագրային բագեր չեն հայտնաբերվում մինչև ծրագիրը չի տեստավորում։ Այդպիսի դեպքերում օգտագործողը կարող է հանդիպել  «runtime error» հաղորդագրությունների։


== Բացառություններ (անգլ.՝ exceptions) ==
Բացառությունների մշակումը լեզվի կարևոր առանձնահատկություններից է, որը նախատեսված է «runtime error»ները մշակելու համար, այն ապահովվում է համակարգված մոթոդ, որը «բռնում է» անսպասելի իրավիճակները, ինչպես նաև  կանխատեսելի սխալները։


== Հղումներ ==

http://www.saylor.org/site/wp-content/uploads/2013/03/CS101-1.3.3-CompilersandInterpreters-FINAL.pdf
Բագրատ Ղարիբջանյան (կուսակցական գործիչ)

Անվան այլ կիրառումների համար տե՛ս՝ Բագրատ Ղարիբջանյան (այլ կիրառումներ)Բագրատ Բեգլարի Ղարիբջանյան (մայիսի 22, 1890(1890-05-22) - օգոստոսի 14, 1920(1920-08-14), Երևան, Հայաստանի Առաջին Հանրապետություն), հայ կուսակցական գործիչ։ ՌՍԴԲ(բ)Կ անդամ (1917)։


== Կենսագրություն ==
Բագրատ Ղարիբջանյանը ծնվել է Սուրմալուի գավառի Բահառլու գյուղում։ 1905 թվականին ավարտել է Իգդիրի քաղաքային ուսումնարանը։ Սուրմալու գավառի գյուղերում և Իգդիրում զբաղվել է ուսուցչությամբ։ Աշխատակցել է բոլշևիկյան մի շարք թերթերի։ 1917 թվականին եղել է ՌՍԴԲ(բ)Կ Ալեքսանդրապոլի կազմակերպության անդամ, 1917 թվականի դեկտեմբերից 1918 թվականի մայիս՝ նախագահ։ 1919 թվականի սկզբին ընտրվել է Ալեքսանդրապոլի ընդհատակյա բոլշևիկյան կազմակերպության քարտուղար։ Մասնակցել է 1920 թվականի մայիսյան ապստամբությանը։ Ապստամբության պարտությունից հետո ձերբակալվել է, դատապարտվել մահապատժի։


== Պատկերասրահ ==

		


== Գրականություն ==
Բագրատ Ղարիբջանյան (1890-1920) / Ա.Հ. Մելքոնյան; Խմբ.՝ Ա.Ն. Մնացականյան։ Երևան։ Հայպետհրատ, 1954


== Ծանոթագրություններ ==
Սլոբոդա-Շլիշկովեցկայա

Սլոբոդա-Շլիշկովեցկայա (ուկրաիներեն՝ Слобода-Шлишковецька), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1530 թվականին։
2001 թվականի տվյալներով Սլոբոդա-Շլիշկովեցկայա գյուղում բնակվում էր 538 մարդ։ Բնակավայրը զբաղեցնում է 1,4 կմ² տարածք։ Բնակչության խտությունը կազմում էր 384,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արսենյակ (լեռ)

Անվան այլ կիրառումների համար տե՛ս՝ Արսենյակ (այլ կիրառումներ)Արսենյակ, լեռ Թուրքիայում, Օլթի քաղաքից մոտ 43 կմ հյուսիս-արևելք, Արսենյակ գետի հյուսիսարևելյան կողմում։ Բարձրությունը մոտ 2415 մ։ Լանջերը մեծ մասամբ անտառածածկ են։


== Ծանոթագրություններ ==
Արգածավան (համայնք)

Անվան այլ կիրառումների համար տե՛ս՝ Արագածավան (այլ կիրառումներ)Արագածավան, համայնք Արագածոտնի մարզում։ Ներառում է  Արագածավան, Արտենի, Գետափ,  և Լուսակն  գյուղերը։ Համայնքը ստեղծվել է 2017 թվականի հունիսի 9 -ին ՀՀ Ազգային Ժողովում համայնքների խոշորացման օրինագծով։ Կենտրոնը Արագածավան գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Արագածավան համայնքը ստեղծվել է է  Արագածավան, Արտենի, Գետափ և Լուսակն համայնքների միավորումից։ Համայնքի բնակչությունը կազմում է 9150 մարդ։


== Տնտեսություն ==


== Արտաքին հղումներ ==
Արագածավան - Համայնքի ղեկավար և ավագանի - Համայնքներ - Արագածոտնի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Հոլմս շրջան (Միսսիսիպի)

Անվան այլ կիրառումների համար տե՛ս՝ Հոլմս շրջան (այլ կիրառումներ)Հոլմս շրջան (անգլ.՝ Holmes County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.958 կմ² է, բնակչությունը՝ 19.198 մարդ (2010 թ. տվյալներով)։ Շրջկենտրոնն է Լեքսինգտոն բնակավայրը։ Կազմավորվել է 1833 թ.։ Անվանակոչվել է Միսիսիպի նահանգի առաջին նահանգապետ Դեյվիդ Հոլմսի պատվին։


== Ծանոթագրություններ ==
Morrison Hotel

Morrison Hotel-ը ամերիկյան լեգենդար ռոք խումբ The Doors-ի հինգերորդ ստուդիական ալբոմն է։ Ալբոմը թողարկվել է 1970 թվականի փետրվարին, և չորրորդ հորիզոնականն է զբաղեցրել Ամերիկայի չարթերում, և վաճառվեց ավելի քան 1 միլիոն օրինակով։


== Պատմություն ==
Այն բանից հետո երբ խմբի փորձարարական ալբոմ The Soft Parade-ը այդքան էլ լավ ընդունելություն չունեցավ, խումբը վերադարձավ դեպի նախկին ոճը կամ այպես ասած իր արմատներին, ալբոմում զգացվում է, որ խումբը ավելի շատ է մոտեցել բլյուզին, որը և իր կատարելագործմանը պետք է հասներ խմբի հաջորդ «L.A. Woman» ալբոմում։


== Ձայնագրումը ==
Ալբոմը բաղկացած է երգերից, որոնք ձայնագրվել են 1966 թվականի օգոստոսից մինչև 1969 թվականի նոյեմբերը։ «Indian Summer» երգը ձայնագրվել է 1966 թվականի ուշ օգոստոսին, «The Doors» ալբոմի սենսիաների ժամանակ։ «Waiting for the Sun»-ը ձայնագրվել է «Waiting for the Sun» ալբոմի սենսիաների ժամանակ 1968 թվականին։
Խմբին ձայնագրման ժամանակ միացել են նաև Ջոն Սեբաստիանը՝ հարմոնիկա, և Լոննի Մակը բաս կիթառ։


== Ալբոմի շապիկը ==
Ալբոմի շապիկի նկարը վերցված է հենց Morrison Hotel կոչվող սրճարանը, որը գտնվում է Լոս Անջելես քաղաքի Հարավային Հոպ փողոցում։ Խմբի անձնակազմը հարցրել էր հոթելի տերերին արդյոք կարող են նկարահանվել սրճարանում, իսկ տերերը հրաժարվել էին։ Սակայն խմբի տղաները մտել են հոթել այն ժամանակ երբ այնտեղ ոչ ոք չկար և նկարահանվել են։ Սրճարանը այլևս չի աշխատում, իսկ Morrison Hotel անվանմամբ բացել են մեկ այլ հարդ ռոք սրճարան։


== Թողարկումը և ընդունումը ==
Չնայած այն փաստին, որ ալբոմը իր մեջ չէր պարունակում և ոչ մի հիթային երգ, այն դարձավ խմբի երկրպագուների սիրելի ալբոմներից մեկը, ինչպես նաև հավանության արժանացավ քննադատների կողմից։ Ալբոմը դարձավ խմբի ամենաբարձր հորիզոնական զբաղեցրած ստուդիական ալբոմը Մեծ Բրիտանիայում, զբաղեցնելով այնտեղ 12-րդ հորիզոնականը։
Ալբոմի 40-րդ տարելիցի կապակցությամբ լույս տեսավ նրա ամբողջովին ռեմիքսված տարբերակը։ Ալբոմի այս թողարկման մեջ կային վոկալային և երաժշտական այնպիսի հատվածներ որոնք բացակայում էին օրիգինալ թողարկման ժամանակ։ Ինչպես նշել է Ռեյ Մանզարեկը. «Ալբոմում կան Ջիմ Մորիսոնի վոկալային, իմ դաշնամուրային և Կրիգերի կիթառի սոլո հատվածներ, որնք չեն ընդգրկվել ալբոմի առաջին թողարկման ժամանակ, բայց որոնք արդեն կարելի է լսել այս թողարկման մեջ»։

Երբ լույս էր տեսնում «Morrison Hotel» ալբոմը այն շատերի կողմից դիտվում էր որպես խմբի բեկումնային ալբոմներից մեկը «The Soft Parade» ալբոմի ձախողումից և Մայամիում 1969-ին տեղի ունեցած պատահարից հետո։ «Creem» ամսագրի խմբագիր Դեյվ Մարշը անցանել է ալբոմը. «Ամենասարսափազդու ռոք ն ռոլլը որ ես երբևէ լսել եմ։ Երբ նրանք լավնեն, նրանք պարզապես անհաղթելի են։ Ես գիտեմ սա լավագույն ալբոմն է որ ես լսել եմ մինչև հիմա։», իսկ «Rock Magazine» ամսագիրը ալբոմը անվանել է. «Առանց կասկածների խմբի լավագույն ալբոմը մինչև հիմա թողարկվածներից»։
«Circus» ամսագիրը ալբոմը անվանել է. «Խմբի լավագույ ալբոմը», և «Լավ, ծանր ու սատանայական ռոք ալբոմ որը լավագույներից մեկն է այս տասնամյակում»։


== Երգացանկ ==


== Անձնակազմ ==
Ջիմ Մորիսոն - վոկալ
Ռեյ Մանզարեկ - ստեղնաշարային գործիքներ
Ռոբի Կրիգեր - կիթառ
Ջոն Դենսմոր - հարվածային գործիքներ


== Չարթեր ==


== Վաճառքներ ==


== Ծանոթագրություններ ==
Էդիթ Սիտուել

էդիթ Լուիզա Սիտուել (անգլ.՝ Dame Edith Louisa Sitwell DBE, սեպտեմբերի 7, 1887(1887-09-07)[…], Սկարբորո, Նորդ Յորքշիր, Նորթ Յորքշիր, Անգլիա, Մեծ Բրիտանիայի և Իռլանդիայի միացյալ թագավորություն - դեկտեմբերի 9, 1964(1964-12-09)[…], St Thomas' Hospital, Լոնդոն, Միացյալ Թագավորություն), անգլիացի պոետ, արձակագիր, գրականագետ։


== Կենսագրություն ==

Էդիթ Սիտուելը բարոնետ պարոն Ջորջ Սիտուելի միակ աղջիկն էր։ Նա Րենիշո-խոլ ընտանեկան կալվածքի էքսցենտրիկ սեփականատեր էր, ծագումնաբանության և լանդշավթային դիզայնի մասնագետ։ Էդիթի մայրը լեդի Իդա Էմիլի Ավգուստի Սիտուելը (1869—1937), (մինչ ամուսնանալը Դենիսոն) Պլանտագենետների հարստություն ժառանգորդն էր, Լոնդսբորոյի Առաջին կոմսի աղջիկը և Բոֆորտի 7- րդ դուքս Հենրի Սոմերսեթի ծոռը : Նա եղել է գրողներ Օսբերտ և Սաչեվելա Սիտուելի ավագ քույրը։ Էդիթը Թագավորական գրական հասարակության Բենսոնի մեդալի դափնեկիր էր։
1913 թվականից գրողը սկսել է ակտիվորեն հրապարակումներ կատարել։ Նրա բանաստեղծությունների մեծ մասը երաժշտական էին։ Դրամատիկ ոճը և անսովոր հանդերձանքը նրան մամուլում հեղինակություն բերեցին։ Սիտուելի բանաստեղծությունները, բանաստեղծական հմուտ տեխնիկայի և ոճի մանրակրկիտ ավարտի համար, բազմիցս գովվել են քննադատների կողմից։


== Ստեղծագործություններ ==
Էդիթ Սիտուելը մի շարք բանաստեղծական հավաքածուների հեղինակ էր։  

1918 թվական, Ծաղրածուների տունը անգլ.՝ Clowns’ Houses
1927 թվական, Գյուղական էլեգիաներ անգլ.՝ Rustic Elegies
1929 թվական,  Ոսկե ափի սովորույթներ անգլ.՝ Gold Coast Customs
1948 թվական, Ցրտի երգը անգլ.՝ The Song of the Cold
1950 թվական, Ֆասադ և այլ բանաստեղծություններ անգլ.՝ Façade and Other Poems 1920–1935
1953 թվական, Այգեպաններ և աստղագետներ անգլ.՝ Gardeners and Astronomers
1957 թվական, Ընտրված բանաստեղծություններ անգլ.՝ Collected Poems
1962 թվական, Վտարանդիներ անգլ.՝ The Outcasts
1933 թվական, Անգլիական էքսցենտրիկա անգլ.՝ English Eccentrics պատմական պատմությունների և էսսեների գրքեր
1946 թվական, Խնջույք Էլիզաբեթի համար անգլ.՝ Fanfare for Elizabeth
1962 թվական, Թագուհիներ և մեղվափեթակ անգլ.՝ The Queens and the Hive
1937 թվական, Ջոնաթան Սվիֆթի գեղարվեստական ​​կենսագրություն՝ Ես ապրում եմ սև արևի տակ I Live Under a Black Sun


== Պատկերասրահ ==

		
		


== Նշումներ ==


== Ծանոթագրություններ ==


== Գրականություն ==
անգլ.՝  Brinnin, John Malcolm. The Sitwells in Situ // Sextet: T. S. Eliot, Truman Capote and Others. — 1981.


== Արտաքին հղումներ ==
Beaton Cecil Walter Hardy, Cocteau Jean, Eliot T. S. (Thomas Stearns, Elizabeth II Queen of Great Britain, Fleming Ian, Ford Charles Henri, Forster E. M. (Edward Morgan), McCullers Carson, Pound Ezra։ «Dame Edith Sitwell: An Inventory of Her Collection at the Harry Ransom Center»։ norman.hrc.utexas.edu։ Վերցված է 2021-07-10 
«Edith Sitwell (1887 - 1964) - Vocal Texts and Translations at the LiederNet Archive»։ www.lieder.net։ Վերցված է 2021-07-10 
«Edith Sitwell - CatholicAuthors.com»։ www.catholicauthors.com։ Վերցված է 2021-07-10 
[https://vladivostok.com/speaking_in_tongues/sitwell01.htm «������ �����»]։ vladivostok.com։ Վերցված է 2021-07-10
(2325) Չեռնիխ

(2325) Չեռնիխ (անգլ.՝ Chernykh), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 25-ին Անտոնին Մրկոսի կողմից Կլետում։ Անվանվել է ի պատիվ խորհրդային հանրահայտ աստղագետներ Նիկոլայ և Լյուդմիլա Չեռնիխ ամուսինների։
Միջին հեռավորությունը Արեգակից կազմում է 3,142768 ա. մ., առավելագույնը մոտենում է 2,6038 ա. մ. հեռավորության վրա և հեռանում 3,6818 ա. մ.։ Արեգակի շուրջ մեկ ամբողջական պտույտ է կատարում 2035,01 երկրային օրվա ընթացքում, իր ուղեծրով շարժվելով միջինում 0,176903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2325) Չեռնիխ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դերատիզացիա

Դերատիզացիա (ֆր.՝ dératisation, լատ.՝ de — նախածանց, որ նշանակում է վերացում, ֆր.՝ rat — առնետ), կրծողների ոչնչացում, որոնք վարակիչ հիվանդությունների (տուլարեմիա, ժանտախտ, լեյշմանիոզ) աղբյուր կամ փոխանցող են։ Դերատիզացիան հիմնականում տարվում է մկնակերպերի և համստերանմանների դեմ, որոնք ապրում են տափաստաններում, անտառներում, բնակավայրերում, ինչպես նաև ինքնաթիռներում և նավերում։ Լինում է կանխարգելիչ և բնաջնջող։ Կանխարգելիչ դերատիզացիան կրծողներին սննդից զրկելը և նրանց բների ավերելն Է․ բները ցեմենտապատում են կամ լցնում ապակու փշրանքներով։ Էլեկտրահաղորդալարերի, ջրատար, կոյուղու և ջեռուցման խողովակների անցման տեղերում ճեղքերի փակում և այլն, իսկ օդափոխման անցքերը՝ պատում մետաղյա ցանցերով։ Բնաջնջող դերատիզացիան իրականացնում են հատուկ կանխարգելիչ հիմնարկությունները (ախտահանման-դերատիզացիոն կայաններ, անասնաբուժական ծառայություն)։ Դերատիզացիայի նպատակով օգտագործում են քիմիական (զոոկումարին, ռատինդան, ցինկի ֆոսֆիդ, կրիսիդ), կենսաբանական (շներ, կատուներ, բակտերիային կուլտուրա) և մեխանիկական (թակարդներ, ճզմիչներ) միջոցներ։ Բեռնատար նավերը դերատիզացիայի են ենթարկվում գազանման նյութերով՝ կապտաթթու, բրոմմեթիլ, ծծմբաթթու։
Բոյուքդյուզ

Բոյուքդյուզ կամ Բոյուկ Դուզ (ադրբ.՝ Böyükdüz), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Քենգերլիի շրջանում։


== Տես նաև ==
Բաբեկի շրջան
Նախիջևանի Ինքնավար Հանրապետություն


== Արտաքին հղումներ ==
Արգամ Այվազյանի «ՆԱԽԻՋԵՎԱՆԻ ԻՍՍՀ ՀԱՅԿԱԿԱՆ ՀՈւՇԱՐՁԱՆՆԵՐԸ» գիրքը


== Ծանոթագրություններ ==